נמל התעופה הבין-לאומי ג'ון פ. קנדי

נמל התעופה הבין-לאומי ג'ון פ. קנדי (קוד IATA:‏ JFK) הוא נמל תעופה בין-לאומי מרכזי ברובע קווינס שבניו יורק. נמל התעופה, אשר משתרע על שטח של כ-19 קילומטרים רבועים וכולל שני מסופי נוסעים, הוא שדה התעופה הגדול והעמוס ביותר בתעבורת נוסעים באמריקה הצפונית ובארצות הברית בפרט. בשנת 2013 נמל התעופה הבין-לאומי ג'ון פ. קנדי היה נמל התעופה ה-19 בגודלו בעולם מבחינת תעבורת נוסעים, עם יותר מ-50 מיליון נוסעים אשר עברו בשעריו בשנה זו. == רקע כללי == נמל התעופה הבין-לאומי ג'ון פ. קנדי נחשב לנמל התעופה הגרוע ביותר בארצות הברית מבחינת עיכובים של טיסות בשל כמות הטיסות העצומה שנוחתת וממריאה מנמל התעופה בכל יום. אם אתם שוקלים לעבור בשדה התעופה רק לשם החלפת טיסה, מומלץ במיוחד לבחור בנמל תעופה חלופי לצורך חילוף הטיסות - במיוחד אם אתם אמורים לעבור בין טרמינלים. אם אתם חייבים להחליף טיסות בנמל התעופה הקפידו לוודא שיש לכם מספיק זמן לעשות זאת: נוסעים אשר צפויים לבצע החלפת טיסות מטיסה פנים-ארצית לטיסה פנים-ארצית אחרת (ליעדים בארצות הברית ו/או קנדה בלבד) צריכים להקצות להחלפת הטיסות לכל הפחות 2–3 שעות. נוסעים אשר צפויים לבצע החלפת טיסות מטיסה פנים-ארצית לטיסה בין-לאומית צריכים להקצות להחלפת הטיסות לכל הפחות 3–4 שעות, נוסעים אשר צפויים לבצע החלפת טיסות מטיסה בין-לאומית לטיסה פנים-ארצית צריכים להקצות להחלפת הטיסות לכל הפחות 3–5 שעות, ולבסוף, נוסעים אשר צפויים לבצע החלפת טיסות מטיסה בין-לאומית אחת לטיסה בין-לאומית אחרת צריכים להקצות להחלפת הטיסות לכל הפחות 3–6 שעות. מומלץ במיוחד לנוסעים הבין-לאומיים להימנע לבצע החלפת טיסות לטיסה בין-לאומית אחרת בנמל תעופה זה בשל העובדה שסידורי הביטחון עלולים במקרים רבים להיות קפדניים במיוחד, ארוכים במיוחד ומייגעים במיוחד עבור הנוסעים הלא-אמריקנים אשר עוברים בנמל התעופה (בהשוואה לנמלי תעופה אחרים באמריקה הצפונית). == טרמינלים == טרמינל 1 == טיסות == == מפה אינטראקטיבית == המספרים על גבי המפה שלהלן מסמנים בין היתר את המיקום של מוקדי העניין המצוינים לעיל. קווי הרכבת שעוברים בנמל התעופה: קו הרכבת AirTrain JFK == תחבורה אל הנמל וממנו == === באוטובוס === נסיעה אל הנמל ממנו באוטובוס היא הדרך הזולה ביותר, אך גם האיטית ביותר להגיע מהנמל למנהטן. חיסרון נוסף של האוטובוסים הוא שאין מקום רב למטען. מחיר הנסיעה הוא 2.75$ (2.5$ בשימוש במטרו קארד); מחיר נסיעה בודדת אינו כולל מעבר לאוטובוסים אחרים או לרכבת התחתית. === ברכבת (קו ה"AirTrain") === קו ה"AirTrain" של נמל התעופה (JFK AirTrain) היא מערכת הסעת המונים אשר פועלת 24 שעות ומאפשרת לנוסעים בה לנוע במהירות בין כל הטרמינלים של נמל התעופה, וכמו גם להגיע לתחנות הרכבת והמטרו הסמוכות. מחיר הנסיעה בקו ה"AirTrain" הוא 5 דולרים. תוכלו למצוא מידע נוסף אודות קו זה בדף העוסק בקו זה באתר נמל התעופה. === במונית === מחיר הנסיעה למנהטן מנמל התעופה הוא מחיר קבוע של 52.5$ (0.5$ כמס של ה-MTA; במקרה שיש צורך לשלם אגרות נסיעה הסכום עלול לעלות ל65$-70$). נסיעה במונית היא הדרך הנוחה ביותר להיכנס לעיר, אך במקרים בהם טיסות רבות נוחתות בבת אחת, אתם עלולים לחכות עד חצי שעה. == תחבורה בתוך נמל התעופה == ברחבי נמל התעופה עוברת רכבת הנוסעים של "AirTrain" (ראו למעלה) אשר מקשרת בין הטרמינלים השונים ואשר הנסיעה בה איננה כרוכה בתשלום. שימו לב, אם הטיסה שלכם אמורה להמריא משער אשר מספרו גבוה במיוחד מומלץ להשתמש בשירות הסעות הממונע (אשר הנסיעה בו גם כן איננה כרוכה בתשלום) - במיוחד אם אתם נושאים עמכם מטען כבד יחסית, אחרת אתם עשויים לגלות בהמשך כי אתם מתקשים להגיע ברגל לאזור מרוחק במיוחד בנמל התעופה. חלק מהשערים בנמל התעופה רחוקים במיוחד מאזור הבידוק הביטחוני. הנהגים של שירות ההסעות הממונע אינם מצפים לתשר (טיפ) בעבור הסעתכם ברחבי נמל התעופה. == דברים שניתן לעשות בעת המתנה בין טיסות == === אזורי לאונג' === ברחבי נמל התעופה ישנם אזורי "לאונג'ים" (lounges) מיוחדים ושקטים המבודדים מהטרמינלים הצפופים: Oasis Lounge - ממוקם בטרמינל 4. פתוח 24 שעות. למרות שהשהייה בו עשויה להיות מעט יקרה, זהו ללא ספק אחד מהמקומות הטובים ביותר להעביר בהם את הזמן בנמל התעופה. המקום מכיל מקלחות, אינטרנט אלחוטי חינם, ארוחות חמות, בר, חטיפים ואזור המכיל טלוויזיות שונות. עלות השהייה במקום היא 45 דולרים עבור ארבע שעות ו-10 דולרים עבור כל שעה נוספת לאחר מכן. כמו כן, חברות תעופה שונות מפעילות גם אזורי לאונג'ים נוספים ברחבי נמל התעופה - קוריאן אייר מפעילה לאונג' אחד בטרמינל 1. לחברת דלתא ישנם ארבעה אזורי לאונג'ים בנמל התעופה (אחד בטרמינל 2 ושלושה בטרמינל 3), כל אזורי הלאונג'ים של החברות UAE, KLM, Swiss, ווירג'ין אטלנטיק הם בטרמינל 4. לחברת יוניטד יש אזור לאונג' אחד בטרמינל 7, ולחברת אמריקן איירליינס יש שני אזורי לאונג'ים בטרמינל 8 (אחד בקונקורס B והשני בקונקורס C). == קניות == == אוכל ושתייה == בכל הטרמינלים יש מגוון אפשרויות לרכישת מזון או שתייה לאחר נקודת הבידוק הביטחוני. רק בטרמינל 1 יכולים המבקרים לרכוש מזון או שתייה באזור שנמצא לפני נקודת הבידוק הביטחוני (באזור זה ישנם דוכני רשתות ידועות רבות כמו סטארבקס, דאנקן דונטס, מקדונלד'ס וסבארו). == לינה == == חשוב לדעת == === שירותים נוספים === אחסון מזוודות אפשרי במתקנים באזור הטיסות הנכנסות בטרמינלים 1 ו-4. עלות: 4$-16$ ליום למזוודה, בהתאם לגודל. אפשר למצוא כספומטים בכל הטרמינלים. שימו לב שהעמלה על כל משיכה תהיה בסביבות 2$-3$. עגלות למזוודות זמינות בטרמינלים 2, 3, 7, 8, 9 בעלות 5$ לעגלה. ניתן למצוא עגלות בחינם בטרמינלים 1 ו-4. מקלחות לקהל הרחב ניתן למצוא רק ב-Oasis Lounge בטרמינל 4. החברות דלתא וקוריאן אייר מציעות מקלחות ללקוחותיהן בטרקלינים שלהן. === נגישות תקשורתית === גישה לאינטרנט אלחוטי זמינה בכל רחבי נמל התעופה תמורת תשלום (שירות הניתן על ידי חברת Boingo). תוכלו לרכוש גישה בלתי מוגבלת לכל היום בעבור 7.95 דולרים. מומלץ לרכוש גישה בלתי מוגבלת לכל החודש בתמורה ל-9.95 דולרים אם אתם יודעים כי אתם הולכים לעבור בנמל התעופה מספר פעמים באותו החודש. אף על פי כן, שימו לב שחברת JetBlue מציעה גישה חינם לאינטרנט אלחוטי באזור של טרמינל 5 (אף על פי כן, אין בטרמינל 5 שקעי חשמל זמינים לצורך הטענת מכשירי טאבלט/סמארטפון/מחשבים ניידים). == יעדים סמוכים בולטים == ניו יורק == ראו גם ==